Μια είδηση που ήρθε μόλις. Ο Μίκελ Αρτέτα υπέγραψε επέκταση συμβολαίου
μέχρι το τέλος της σεζόν 2024-2025.
-Γεια. -Γεια σου.
-Γεια. -Γεια σου, αγάπη μου.
Είναι σωστή κίνηση;
Προσωπικά, θα περίμενα μέχρι το καλοκαίρι,
όμως ο Αρτέτα δείχνει να είναι μόνο στην αρχή της πορείας του.
Τα παιδιά διαβάζουν τα νέα
και ρωτάνε "Θα πας σε άλλη ομάδα;" ή "Τι συμβαίνει;"
ή "Αν χάσεις κι άλλο ματς, μπαμπά, θα σε απολύσουν;"
ΣΤΑΔΙΟ "ΕΜΙΡΕΪΤΣ" - ΑΡΣΕΝΑΛ
Είμαι τρομερά ενθουσιασμένος, αλλά το νιώθω και σαν μια καινούρια αρχή.
ΠΟΔΟΣΦΑΙΡΙΚΟΣ ΣΥΛΛΟΓΟΣ ΑΡΣΕΝΑΛ
Φλεγόμαστε από την επιθυμία να βγούμε στο Τσάμπιονς Λιγκ.
Αυτός είναι ο στόχος όλων μας και...
Ο ήλιος λάμπει, είναι μια πανέμορφη μέρα
και θέλω να τη χαρώ. Από την επαφή μαζί μας θα έχετε πλέον καταλάβει
ότι το επάγγελμά μας έχει πολλές δύσκολες στιγμές.
Τις καλές, λοιπόν, πρέπει να τις απολαμβάνεις στο έπακρο.
Όποτε έρχομαι σ' αυτό το στάδιο, νιώθω σαν να έχουμε αγώνα.
-Έτσι, ε; -Ναι.
-Τι γίνεσαι; -Καλά.
-Ποιος έχει τα έγγραφα; -Ωχ, όχι!
-Τα ξέχασες... -Μία δουλειά ανέλαβες.
Σαν να έχεις αναλάβει τις βέρες του γάμου και να σε ρωτάνε "Πού είναι οι βέρες;"
Θεωρώ ότι έτσι δίνουμε ένα σαφές μήνυμα.
Για την εικόνα σου. Δεν περιμένουμε το τέλος της σεζόν.
Ξεκάθαρο μήνυμα.
-Συγχαρητήρια. -Ευχαριστώ πολύ.
Εκπλήσσομαι με τη χρονική στιγμή.
Υπάρχει ακόμα πολύς δρόμος μέχρι το τέλος της σεζόν,
πολλές εκκρεμότητες. Πολλά δεν έχουν κριθεί ακόμα.
Αγαπάς αυτό που κάνεις. Αυτό λέγεται πάθος.
Πρέπει να έχουμε πίστη. Πρέπει να έχουμε ενέργεια.
Δείξτε στον κόσμο πόσο πολύ νοιάζεστε.
Να τα δώσουμε όλα.
ΟΛΑ Ή ΤΙΠΟΤΑ: ARSENAL
ΑΦΗΓΗΣΗ: ΝΤΑΝΙΕΛ ΚΑΛΟΥΓΙΑ
ΠΡΟΠΟΝΗΤΙΚΟ ΚΕΝΤΡΟ ΑΡΣΕΝΑΛ
Απομένουν μόλις πέντε αγώνες για το τέλος της σεζόν.
Η Άρσεναλ βρίσκεται στην τέταρτη θέση της Πρέμιερ Λιγκ,
μετά τις μεγάλες νίκες σε βάρος της Τσέλσι και της Μάντσεστερ Γιουνάιτεντ.
Ο Πολ μού έδωσε τη φανέλα από το Σαββατοκύριακο.
Ποιος;
Με υπογραφή του Κριστιάνο.
Τι μου λες; Ωραίο αστείο, φίλε.
Να 'τανε η ζήλια ψώρα...
Εσύ τίνος πήρες; Του Ρονάλντο;
Εγώ θα πάρω τη δικιά μου.
Καθώς κρίνεται η συμμετοχή στο Τσάμπιονς Λιγκ,
ο Μίκελ καλεί την πρώτη ομάδα σε συνάντηση σχετικά με κάποια αμυντικά ζητήματα.
Θέλω την άποψή σας για το παιχνίδι. Πώς το είδατε;
Νομίζω ότι αρχίσαμε καλά,
αλλά μετά, σε κάποια σημεία, τους επιτρέψαμε να ελπίζουν.
Λάκα, εσύ τι λες; Γιατί τους αφήσαμε να ελπίζουν;
Ίσως, βλέποντας ότι το παιχνίδι εξελισσόταν καλά για μας,
να χάσαμε λίγο τη συγκέντρωσή μας.
Αρχίσαμε να κάνουμε λάθη
και μπήκαμε σε μπελάδες.
Ήταν μια μεγάλη νίκη... όμως σταθήκαμε τυχεροί.
Όταν χρειαστήκαμε τύχη, την είχαμε.
Συνέβη και με την Τσέλσι, συνέβη και με τη Σαουθάμπτον.
Διαφορετικό αποτέλεσμα, και καλώς το χαιρόμαστε,
αλλά πρέπει να ξέρουμε ότι έχουμε πολλά περιθώρια βελτίωσης.
Αυτό το Σαββατοκύριακο πρέπει να ανέβουμε επίπεδο. Φύγαμε.
Πιέζουμε ψηλά, πιο γρήγορα.
Είσαι νέος, παρορμητικός, τα θες όλα.
Οι άλλοι έχουν προσδοκίες από σένα. Αυτά τα έχουν διαχειριστεί καλά.
ΙΑΝ ΡΑΪΤ - ΘΡΥΛΟΣ ΤΗΣ ΑΡΣΕΝΑΛ
Τώρα, όμως, η ένταση θα χτυπήσει κόκκινο.
Κάθε φορά που κάνετε λάθος πάσα, πέντε κάμψεις στο τέλος της προπόνησης.
Σε αυτόν τον σύλλογο, παίζεις πάντα για τη νίκη. Αυτό είναι πίεση.
Εντάξει. Κάμψεις!
Τα περιθώρια λάθους είναι ελάχιστα.
Δεν περιμένω την ώρα του αγώνα για να πάρω αποφάσεις,
σωστές ή λάθος, που μπορούν να επηρεάσουν την εξέλιξή του.
Ψάξε τον ελεύθερο, Μπεν!
Ωραία, Εμίλ, Γκράνιτ!
Το πιο δύσκολο πράγμα είναι η πίεση.
Μπορεί να είσαι καλός,
ΓΚΡΑΝΙΤ ΤΖΑΚΑ - ΜΕΣΟΣ
όμως, όταν υπάρχει μεγάλη πίεση, μιλάμε για άλλο παιχνίδι.
Έτσι, μη φάτε γκολ.
Ωραία, Τζακ. Προσοχή, Λάκα. Ήρεμα.
Μίλα σαν άνθρωπος.
Μίλα σαν άνθρωπος, είπα.
Όπα, όπα!
Μίλα σαν άνθρωπος.
Έλα, μίλα σαν άνθρωπος.
Σταματήστε.
Εντάξει, όλα καλά.
Όλα καλά.
Αυτά συμβαίνουν στο ποδόσφαιρο.
ΑΛΕΞΑΝΤΡ ΛΑΚΑΖΕΤ - ΕΠΙΘΕΤΙΚΟΣ
Για παίκτες με φιλοδοξίες, είναι φυσιολογικό.
Αν οι παίκτες δεν δίνουν δεκάρα, αυτά δεν συμβαίνουν ποτέ.
Όταν γυρίσαμε στα αποδυτήρια, πήγα και του ζήτησα συγγνώμη.
Κάποιες φορές, χάνεις τον έλεγχο.
Είναι το πάθος για τη νίκη.
Πέρα από τη διαχείριση της έντασης του τέλους της σεζόν,
ο Μίκελ καλείται να αντιμετωπίσει και τραυματισμούς.
Τώρα, αρκετά χαμηλά.
Νωρίτερα, μετά το ματς, ήταν πιο πολύ στην έσω πλευρά και στην έκφυση.
Μάλλον υπάρχει οίδημα παγιδευμένο εκεί.
Πονάς έτσι;
Ακόμα πονάς;
Ναι, ακόμα στην έσω πλευρά.
Αν έπρεπε να κάνω μια ασφαλή εκτίμηση, θα έλεγα μάλλον έσω πλευρά.
Ο τραυματισμός του αμυντικού Μπεν Γουάιτ δεν είναι σοβαρός,
αλλά τον αφήνει εκτός για το Σαββατοκύριακο.
Ο 26χρονος Ρομπ Χόλντινγκ είναι ένας άλλος σέντερ μπακ της ομάδας.
Στις περισσότερες εμφανίσεις του στο φετινό πρωτάθλημα
πέρασε ως αλλαγή στα τελευταία λεπτά, για να θωρακίσει την άμυνα.
Θυμίζει λίγο πρωτόκολλο. Όποτε προηγούμαστε 1-0,
ΡΟΜΠ ΧΟΛΝΤΙΝΓΚ - ΑΜΥΝΤΙΚΟΣ
ή 2-1 και πλησιάζουμε στο 80ό λεπτό, μπαίνω για να κρατήσουμε το αποτέλεσμα.
Αν φέτος βοηθάω έτσι την ομάδα, κανένα πρόβλημα.
Τα μέλη του συνεργείου σε θεωρούν την πιο ευχάριστη παρουσία.
Πολλοί μου το λένε. "Πώς κι είσαι πάντα χαρούμενος;"
Πληρώνεσαι για να παίζεις μπάλα κάθε μέρα. Γιατί να μην είσαι χαρούμενος;
ΓΟΥΕΣΤ ΧΑΜ ΓΙΟΥΝΑΪΤΕΝΤ
Για τον επόμενο αγώνα, η Άρσεναλ διανύει οκτώ χλμ. μέχρι το ανατολικό Λονδίνο,
και ο Ρομπ Χόλντινγκ έχει θέση στην αρχική ενδεκάδα.
Ένα λονδρέζικο ντέρμπι της Πρέμιερ Λιγκ, με την πρόκριση στο Τσάμπιονς Λιγκ
βασικό στόχο τόσο της Γουέστ Χαμ όσο και της Άρσεναλ.
ΓΟΥΕΣΤ ΧΑΜ ΓΙΟΥΝΑΪΤΕΝΤ - ΑΡΣΕΝΑΛ ΣΤΑΔΙΟ ΛΟΝΔΙΝΟΥ - 1 ΜΑΪΟΥ 2022
Ο Γουάιτ απουσιάζει με πρόβλημα στον οπίσθιο μηριαίο.
Τον αντικαθιστά ο Ρομπ Χόλντινγκ.
Στη ζωή, παίδες, όταν παρουσιάζεται μια ευκαιρία, υπάρχουν δύο προσεγγίσεις.
Περιμένεις να γίνουν όλα μόνα τους ή την αρπάζεις.
Η ομάδα μου, εμείς σήμερα εδώ, θα αρπάξουμε την ευκαιρία από την αρχή.
Όπως με τη Μάντσεστερ Γιουνάιτεντ, ορμάμε για τη νίκη.
Θέλω όλοι να παίξετε επιθετικά.
Πάρτε πρωτοβουλίες, πάρτε ρίσκα. Να νιώσουν ότι ήρθαμε εδώ για τη νίκη.
Θέλω να το δω στα πρόσωπά σας, από το πρώτο κιόλας λεπτό.
Δεν θα αντέξουν την ενέργειά μας.
Πρέπει να είμαστε δυναμικοί, έξυπνοι και φιλόδοξοι.
Σήμερα, αυτά πρέπει να τα δείξουμε από το πρώτο λεπτό. Πάμε.
Πάμε γερά!
Η Άρσεναλ, λοιπόν, είναι στη σέντρα.
Συρτή σέντρα από τον Τσούφαλ, ευκαιρία, Μπενραμά!
Σπουδαία επέμβαση του Χόλντινγκ.
Ενκέτια, ωραία κίνηση, συρτά από το ύψος της περιοχής, καλή απόκρουση Φαμπιάνσκι.
Το παιχνίδι έχει αρχίσει με δαιμονιώδη ρυθμό.
Ο Σάκα στο κόρνερ.
Η Άρσεναλ ανοίγει το σκορ.
ΓΟΥΕΣΤ ΧΑΜ - ΑΡΣΕΝΑΛ 0-1 ΧΟΛΝΤΙΝΓΚ 38'
Είναι μια ξεχωριστή στιγμή για τον Ρομπ Χόλντινγκ.
Το πρώτο του γκολ στην Πρέμιερ Λιγκ με την Άρσεναλ.
Τομιγιάσου για τον Ενκέτια, απρόσεχτη πάσα.
Καλή αντίδραση από τη Γουέστ Χαμ όταν βρέθηκε πίσω στο σκορ. Πολύ καλή.
Ευκαιρία... Μπόουεν!
ΓΟΥΕΣΤ ΧΑΜ - ΑΡΣΕΝΑΛ 1-1 ΜΠΟΟΥΕΝ 45'
Οι ομάδες ξανά ισόπαλες.
Γουέστ Χαμ ένα, Άρσεναλ ένα.
Η Γουέστ Χαμ θα πάει στα αποδυτήρια με ενισχυμένο ηθικό.
Λοιπόν, παιδιά.
Όταν έχουμε την κατοχή, δυσκολεύουμε μόνοι μας τη ζωή μας.
Γιατί κάνουμε συνέχεια λάθος πάσες.
Πρέπει να αυξήσουμε την αμυντική μας δραστηριότητα.
Και σε εύρος και σε ένταση. Και τα δύο!
Αν δεν το κάνουμε, δεν θα κερδίσουμε.
Γιατί εδώ έχουμε έναν ελεύθερο, κι άλλον έναν εδώ,
κι έτσι τρέχει ο Γκάμπι να μαρκάρει το σουτ.
Συγκέντρωση, παίδες. Συγκέντρωση και καρδιά!
Δεν σας ζητώ τίποτε άλλο.
Τίποτε άλλο, όμως θέλω να δω ένα διαφορετικό πρόσωπο.
Ένα εντελώς διαφορετικό πρόσωπο.
Τώρα, δεν βλέπω μια ομάδα.
Δεν βλέπω μια ομάδα που θέλει να παίξει στο Τσάμπιονς Λιγκ.
Θες να παίξεις στο Τσάμπιονς Λιγκ;
Είσαι έτοιμος να παίξεις στο Τσάμπιονς Λιγκ, ρε;
Το λέω σ' εσένα, σ' εσένα και σε όλους,
και όσους έρθουν από τον πάγκο να βάλετε πλάτη, να βοηθήσετε.
Δουλέψαμε πολύ, ρε παιδιά, πάρα πολύ, για να φτάσουμε εδώ,
και προδίδουμε τους κόπους μας.
Το καλό είναι ότι έχουμε 45 λεπτά.
Μπορούμε να τους διαλύσουμε. Ένα φύσημα θέλουν.
Είναι άδειοι, πεθαμένοι.
Πάμε, παίδες! Πάμε!
Πάμε γερά!
Αρχίζει το δεύτερο ημίχρονο.
Συρτή μπαλιά στη μεγάλη περιοχή, φτάνει στον Μπενραμά,
κοντράρει στο πλάι του κεφαλιού του Χόλντινγκ.
Μαζεύει ο Μαρτινέλι, μέσα στη μεγάλη περιοχή.
ΓΟΥΕΣΤ ΧΑΜ - ΑΡΣΕΝΑΛ 1-2 ΓΚΑΜΠΡΙΕΛ 54'
Γκάμπριελ! Η Άρσεναλ παίρνει ξανά το προβάδισμα!
Η Άρσεναλ κάνει το 2-1
και ελπίζει απόψε να βρεθεί ξανά στην πρώτη τετράδα.
Άνοιγμα αριστερά στον Φρέντρικς, φέρνει την μπάλα στην περιοχή, κακή σέντρα.
Και να το σφύριγμα της λήξης.
Γουέστ Χαμ ένα, Άρσεναλ δύο.
Τρίτη νίκη στη σειρά για την Άρσεναλ.
Ναι!
Αναλύουμε το παιχνίδι μας, για να αξιολογήσουμε την απόδοσή μας.
Κάποιοι εφάρμοσαν το πρέσινγκ καλύτερα.
Άλλοι όχι και τόσο, δεν πίεσαν ψηλά.
Αλλά είδα μια ομάδα, ρε γαμώτο!
Παίδες, στο δεύτερο ημίχρονο, ήμασταν ομάδα.
Γι' αυτό κερδίσαμε. Ναι, κατά διαστήματα παίξαμε σκατά,
αλλά ήμασταν ομάδα, ρε γαμώτο.
Σε έκραξα άσχημα στο ημίχρονο, και σου άξιζε.
Στο δεύτερο, όμως, πήγες πολύ καλύτερα. Εντάξει;
Παίδες, σας χρειαζόμαστε όλους.
Έστω και με μέτρια απόδοση, κερδίσαμε. Νίκο, μπράβο για τα στημένα.
Πρέπει να βγάζουμε πιο πολλή ενέργεια, να ηλεκτρίζουμε το γήπεδο.
Και να σου πω, ρε Σάμπι, με το πλάγιο.
Κλώτσα, ρε, την κωλόμπαλα!
Έχουμε τέσσερις αγώνες! Τέσσερις μείνανε!
Αυτός πάει. Η Τσέλσι έχασε εδώ, η Λίβερπουλ το ίδιο.
Εμείς, όχι! Βρήκαμε τρόπο και νικήσαμε.
Ακόμα κι αν δεν χαίρεστε, σκάστε χαμόγελο για την ομάδα.
Χαμογέλα, ρε Πέπε!
Ναι! Πάμε, ρε ομάδα!
Τι είπατε στο ημίχρονο;
Η ισοφάριση λίγο πριν από την ανάπαυλα πρέπει να σας έκοψε τα φτερά.
Τι σας είπε ο Μίκελ;
Ναι, ακριβώς.
Απογοητευτήκαμε που δεχτήκαμε γκολ λίγο πριν από το ημίχρονο.
Καλά θα ήταν να κρατήσουμε το 1-0,
αλλά ναι, μας έβαλε τις φωνές και μας την είπε.
Μετά βγήκαμε, παίξαμε σαν ομάδα και με τον τρόπο που θέλαμε.
Κάτι για τον Ρομπ Χόλντινγκ. Ο κόσμος τον θεωρεί καλύτερο του Καναβάρο.
Ας μην τους συγκρίνουμε. Ο Ρομπ Χόλντινγκ είναι καλός ως Ρομπ Χόλντινγκ.
Και του αξίζει να είναι χαρούμενος. Έβγαλε πάλι την ομάδα ασπροπρόσωπη.
Ακόμα τέσσερα παιχνίδια με μεγάλη πίεση;
Ναι. Όλο τον χρόνο υπάρχει μεγάλη πίεση.
Μετά από τέτοιο ξεκίνημα, η θέση που βρισκόμαστε τώρα
είναι επίτευγμα. Ναι, τέσσερις αγώνες, ελπίζω σε τέσσερις νίκες,
και όλα θα είναι άψογα.
Γεια σας.
Μόλις σημείωσε το πρώτο του γκολ στην Πρέμιερ Λιγκ.
Καιρός ήταν, φίλε. Έξι χρόνια μού πήρε.
ΠΡΟΚΡΙΣΗ ΣΤΟ ΤΣΑΜΠΙΟΝΣ ΛΙΓΚ
Η Άρσεναλ είναι τέταρτη,
δύο βαθμούς μπροστά από την αντίπαλό της, Τότεναμ Χότσπερ.
Πώς τα πάμε; Όλοι εδώ;
Μετά τον αγώνα με τη Γουέστ Χαμ,
η ιατρική ομάδα του συλλόγου συζητά για τους τραυματίες.
Πάμε λίγο στα γρήγορα. Υπάρχουν νέοι τραυματισμοί, Τζορντ;
Ο Ρομπ δεν ήρθε χθες. Θα τον ξαναδούμε σήμερα.
Είναι πολύ καλό που έβγαλε το ματς. Κανένα νέο πρήξιμο ή πόνος.
Μεγάλη υπόθεση.
Είναι κι ο Τομιγιάσου. Ο Ρικ τον εξέτασε προσεκτικά χθες...
Ήταν πολύ θετικός, πολύ ευχαριστημένος.
Αυτά. Όσο για τους ήδη τραυματίες, ο Γουάιτ, ένατη μέρα ανάρρωσης.
Λίγα συμπτώματα επιμένουν.
Για να αρχίσει τρέξιμο στον διάδρομο
και να προπονηθεί στο γυμναστήριο, θα πάμε προς το τέλος της βδομάδας.
Με τη Λιντς, σίγουρα έξω. Με την Τότεναμ, είναι οριακό
και διατρέχει κίνδυνο υποτροπής.
Θα ξέρουμε αργότερα μέσα στη βδομάδα,
αλλά δεν μπορώ να δώσω χρονοδιάγραμμα.
Παρά τα ζητήματα τραυματισμών,
ο Μίκελ και η υπόλοιπη ομάδα ετοιμάζονται για το εντός έδρας ματς με τη Λιντς.
-Έχουμε συνάντηση ή πάμε κατευθείαν έξω; -Το δεύτερο.
Μπαίνω στην ομάδα και βάζω το πρώτο γκολ μου, που μας άνοιξε τον δρόμο.
Με το κεφάλι. Πάντα με το κεφάλι.
Δυνατά!
Αυτό που μου άρεσε τους τελευταίους μήνες
είναι ότι συμμετείχα πιο ενεργά και ένιωσα πως είμαι ποδοσφαιριστής.
Αν η ομάδα μπει στην πρώτη τετράδα, θα νιώθω ότι συνέβαλα κι εγώ.
Έξι - ένα.
Ο Ρομπ δεν δείχνει καθόλου καλά.
Πιέζει τον εαυτό του. Για μένα, δεν δείχνει καλά.
Φαίνεται ότι κάτι τον ενοχλεί.
Ρομπ, αρκετά.
Δεν θέλω ρίσκα, εντάξει; Ας το αφήσουμε.
-Ναι. -Εντάξει;
Ωραία. Εδώ η μπάλα!
Τι έκανες;
Πονάω σε όλη την προπόνηση.
Σοβαρά;
Παίκτης του αγώνα, σκόρερ ενός γκολ.
Τι άλλο να ζητήσεις από το παλικάρι;
Ο Ρομπ έχει ενοχλήσεις στο γόνατο.
Τον στέλνουν στους φυσιοθεραπευτές για αξιολόγηση.
Ποιος ξέρει τι τρέχει με το γόνατό μου;
Ποτέ δεν ξέρεις. Εντάξει, όχι ακόμη.
Ίσως δεν είναι τίποτα.
Ένα τίποτα με μπόλικο καθόλου.
Ίσως ήπιες πολλή μπύρα.
Δεν μας χέζεις...
-Δεν κατέβασες τα κουτάκια σου; -Μπα.
Σοβαρά;
Όλοι εδώ;
Τα τελευταία δύο εντός έδρας ματς είναι προ των πυλών,
και ο Μίκελ δοκιμάζει κάθε τακτική για να κρατά την ομάδα στον σωστό δρόμο.
Εδώ και μήνες, ψάχνω ένα τραγούδι, έναν ύμνο, για να ακούγεται
πριν από τη σέντρα, ώστε όλοι να νιώθουν μέρος αυτού που κάνουμε,
και το οποίο να έχει κάτι από το DNA του συλλόγου.
Τώρα, θα το μοιραστώ μαζί σας.
Τον λένε Λούι Ντάνφορντ,
και έχει γράψει ένα τραγούδι για τους δρόμους του βόρειου Λονδίνου.
ΒΟΡΕΙΟ ΛΟΝΔΙΝΟ ΓΙΑ ΠΑΝΤΑ
Ο,ΤΙ ΚΑΙΡΟ ΚΑΙ ΝΑ ΚΑΝΕΙ
ΟΙ ΔΡΟΜΟΙ ΑΥΤΟΙ ΕΙΝΑΙ ΔΙΚΟΙ ΜΑΣ
Είναι ντόπιος και ένθερμος οπαδός μας. Λες και μας έπεσε ο πρώτος λαχνός,
κατά τη γνώμη μου, την κατάλληλη στιγμή, για να ανέβουμε επίπεδο στο "Έμιρεϊτς".
Θέλω να παίζετε σε μια απίθανη ατμόσφαιρα.
Οι οπαδοί ασκούν μεγάλη πίεση να παιχτεί από αυτήν την Κυριακή.
Αν συμφωνείτε, λοιπόν, είναι εφικτό. Αν το θέλετε.
Ο Μπουκάγιο είναι από το νότιο Λονδίνο, αυτός από το βόρειο.
-Δυτικό Λονδίνο. -Δυτικό Λονδίνο.
Μέσα στη χλίδα; Νάιτσμπριτζ;
Καλά, συγγνώμη.
-Αυτά, πάμε! -Πίσω από το Χάροντς!
ΑΡΣΕΝΑΛ - ΛΙΝΤΣ ΓΙΟΥΝΑΪΤΕΝΤ ΣΤΑΔΙΟ "ΕΜΙΡΕΪΤΣ" - 8 ΜΑΪΟΥ 2022
Ο Ρομπ αναρρώνει εγκαίρως, ώστε να παίξει τέταρτο σερί ματς.
Ελάτε, Κανονιέρηδες
Ελάτε, Κανονιέρηδες...
Εγώ την Άρσεναλ τη νιώθω σαν σπίτι μου.
Κάτι διαφορετικό υπάρχει εδώ.
ΝΑΝΤΙΑ ΡΟΟΥΖ - ΜΟΥΣΙΚΟΣ
Έχει αυτό το κάτι που δεν μπορείς να προσδιορίσεις.
Αυτό είναι η Άρσεναλ. Ένα φιλόξενο σπίτι.
Εδώ είσαι καλοδεχούμενος, κι αυτό είναι όμορφο.
Η ομάδα χτίζεται ξανά, και αυτό κυριαρχεί στην ατμόσφαιρα.
Πιστεύω ότι μπορούμε να επιστρέψουμε στην κορυφή.
Ως φίλαθλος, πιστός, οπαδός, πάντα πιστεύεις ότι μπορεί να συμβεί.
Ναι, λοιπόν.
Περάσαμε μια χρονιά εκτός Ευρώπης,
κάτι που εδώ υπήρξε σχεδόν δεδομένο.
Λείπουν από εδώ οι σπουδαίες ευρωπαϊκές βραδιές.
Οι οπαδοί το δικαιούνται.
Ευχαριστώ για την πρόσκληση.
Ο σύλλογος αποφάσισε να ακουστεί το τραγούδι του Ντάνφορντ.
Μεγάλη στιγμή.
Μεγάλη τιμή για τον τοπικό μουσικό.
Η αγάπη που εισέπραξα γι' αυτό το τραγούδι από τον κόσμο ήταν υπεραρκετή για...
ΛΟΥΙ ΝΤΑΝΦΟΡΝΤ - ΜΟΥΣΙΚΟΣ
Έχω μείνει άφωνος, ειλικρινά.
Βόρειο Λονδίνο για πάντα
Ό,τι καιρό και να κάνει
Οι δρόμοι αυτοί είναι δικοί μας
Κι η καρδιά μου δεν θα σ' αφήσει ποτέ
Το αίμα μου για πάντα
Τρέχει μέσα απ' την πέτρα
ΑΡΣΕΝΑΛ - ΛΙΝΤΣ 1-0 ΕΝΚΕΤΙΑ 5'
Γρήγορη σκέψη από την Άρσεναλ. Πανέξυπνη αντίδραση από τον Ενκέτια!
Η Άρσεναλ κυριαρχεί στην αρχή του αγώνα...
Να ο Γκάμπριελ Μαρτινέλι.
Φοβερή ντρίμπλα από τον νεαρό Βραζιλιάνο. Ο Έντι είναι ασταμάτητος!
ΑΡΣΕΝΑΛ - ΛΙΝΤΣ 2-0 ΕΝΚΕΤΙΑ 10'
...με τον Έντι Ενκέτια να βάζει δύο γκολ σε δέκα λεπτά.
Παρά την αντίδραση της Λιντς στο β' ημίχρονο...
Δεύτερο δοκάρι, γκολ από τον Ντιέγο Γιορέντε!
ΑΡΣΕΝΑΛ -ΛΙΝΤΣ 2-1 ΓΙΟΡΕΝΤΕ 66'
...οι Κανονιέρηδες νικούν 2-1.
Με τέσσερις σερί νίκες,
η Άρσεναλ ξεφεύγει τέσσερις πόντους από την Τότεναμ.
Πάμε, παιδιά!
Αν την Πέμπτη νικήσουν τους ανταγωνιστές τους στο βόρειο Λονδίνο,
θα εξασφαλίσουν το εισιτήριο για το Τσάμπιονς Λιγκ.
Ένα τεράστιο παιχνίδι.
Ένα άλλο ζήτημα είναι ο Κέιν.
Χρειάζεται αντιπρέσινγκ.
Όταν χάνουμε την μπάλα, να πιέζουμε το ταχύτερο.
Στις δύο πάσες, δεν έχουν προλάβει να οργανωθούν.
Μπορούμε να τους σκοτώσουμε έτσι. Θα είμαστε 20 μέτρα από το τέρμα.
Αυτό το παιχνίδι πρέπει να παίξουμε.
Έγινα σαφής;
-Ωραία, παιδιά. Εντάξει; -Ναι.
Θα πέσουν κορμιά, έτσι;
Θα είναι το κάτι άλλο.
Δεν θυμάμαι κρισιμότερο λονδρέζικο ντέρμπι. Παίζονται πολλά.
Οι ομάδες παίζουν το μέλλον τους.
Πώς νιώθετε που στη μάχη για την τετράδα αντίπαλος είναι η Τότεναμ;
Σίγουρα, μιλάμε για μια ξεχωριστή αντιπαλότητα.
Μια αναμέτρηση με μια ομάδα με την οποία ιστορικά είμαστε γείτονες
και βασικοί ανταγωνιστές.
Προσωπικά, εγώ λέω "Πάμε γερά", ώρα για δουλειά.
Πάμε να το χαρούμε.
Τελικά, η τετράδα θα κριθεί στο ματς με την Τότεναμ.
Θα είναι ένα από το πιο κρίσιμα ντέρμπι που έχουμε παίξει μαζί τους εδώ και καιρό.
Η πρόβλεψή σου;
Η καλύτερη τακτική είναι να μην το σκέφτομαι.
Χατ τρικ αύριο;
ΕΝΤΙ ΕΝΚΕΤΙΑ - ΕΠΙΘΕΤΙΚΟΣ
Μακάρι, είτε από μένα είτε από συμπαίκτη.
Αρκεί να πάρουμε το αποτέλεσμα. Εγώ θα τα δώσω όλα.
Θέλουμε τους τρεις βαθμούς. Ας έρθουν όπως να 'ναι.
Πάμε!
ΤΟΤΕΝΑΜ - ΑΡΣΕΝΑΛ ΣΤΑΔΙΟ "ΤΟΤΕΝΑΜ ΧΟΤΣΠΕΡ" - 12 ΜΑΪΟΥ 2022
Αυτή η αναμέτρηση πάντα ξυπνά έντονα συναισθήματα και στις δύο πλευρές,
ειδικά στο εκτός έδρας ματς, όταν πας σε εχθρικό έδαφος,
όπου πραγματικά μισούν την Άρσεναλ.
Πάμε, Σπιρούνια! Γερά!
Πότε κερδίσατε τελευταία φορά ευρωπαϊκό κύπελλο;
Έχετε κερδίσει κανένα;
Είκοσι σεζόν σερί βγήκατε Ευρώπη και δεν κερδίσατε κανένα, φίλε. Ποτέ.
Για κάποιον που υποστηρίζει Άρσεναλ μια ζωή, το να περάσεις τέταρτος
και να προκριθείς στο Τσάμπιονς Λιγκ εδώ, σε βάρος τους... είναι ανεκτίμητο.
ΤΟΛΜΑ - ΟΝΕΙΡΕΨΟΥ - ΠΡΑΞΕ
Μαζευτείτε.
Παίδες, αυτό το ταξίδι άρχισε πριν από εννιά μήνες.
Πριν από εννιά μήνες,
αρχίσαμε τη σεζόν με τρεις ήττες,
και στα αποδυτήρια πήρα έναν μαρκαδόρο και έγραψα πώς ένιωθα για σας.
Σας είπα για τις αμφιβολίες, τους φόβους μου,
τις διάφορες φάσεις που περνάω.
Χαίρομαι πολύ που δουλεύω μαζί σας καθημερινά.
Θεωρώ τον εαυτό μου προνομιούχο.
Παίξαμε με την Τότεναμ,
και όλοι αρχίσατε να γράφετε ένα κομμάτι ιστορίας,
να ενστερνίζεστε αυτό που χτίζεται εδώ.
Μετά, πήγαμε στο Ντουμπάι και είπαμε
"Δικαιούμαστε να ονειρευόμαστε έξοδο στο Τσάμπιονς Λιγκ;
"Είναι εφικτό;"
Ζήσαμε καταστάσεις απαιτητικές και δύσκολες, ναι.
Σήμερα, όμως, έχουμε την ευκαιρία να ολοκληρώσουμε το ταξίδι όπως αξίζει.
Να βγούμε, να κάνουμε το παιχνίδι μας
και να πάρουμε το ματς. Γιατί το αξίζουμε, παίδες.
Το αξίζετε, από τα βάθη της καρδιάς μου.
Το αξίζετε, και θέλω να είμαι μαζί σας,
επειδή είναι προνόμιο να σας εκπροσωπώ και να σας προπονώ.
Βγείτε και πάρτε τη νίκη.
-Πάμε, παιδιά. -Πάμε!
Η γη της επαγγελίας περιμένει τη μία από τις δύο ομάδες.
Ακούστε τη βουή της εξέδρας.
Ο Έντεγκααρντ θα σουτάρει, κοντράρει η μπάλα,
μπλοκάρει εύκολα ο Ούγκο Γιορίς.
Η Άρσεναλ μπήκε στον αγώνα με αυτοπεποίθηση.
Σέντρα με το αριστερό. Εκεί είναι ο Σον, είναι ο Σεσενιόν!
Ο διαιτητής έχει δώσει πέναλτι!
Υπήρξε ένα σπρώξιμο! Το είδε ο Πολ Τίρνι.
Χάρι Κέιν από το σημείο του πέναλτι κόντρα στον Ράμσντεϊλ!
ΤΟΤΕΝΑΜ - ΑΡΣΕΝΑΛ 1-0 ΚΕΪΝ 22'
Ευστοχεί!
Διατηρεί το αψεγάδιαστο ποσοστό του από τη βούλα εναντίον της Άρσεναλ!
Τα Σπιρούνια ταλαιπωρούν την άμυνα της Άρσεναλ.
Και βγαίνει η κίτρινη κάρτα.
Τώρα μόλις σκεφτόμουν ότι ο Χόλντινγκ δεν μπορεί να παίζει τόσο στενά τον Σον.
Έπειτα, μόλις επτά λεπτά αργότερα...
Ξανά ο Χόλντινγκ ήταν στη φάση.
Ο Σον στο έδαφος από την επαφή με τον Χόλντινγκ. Δείχνει αρκετά σοβαρό.
Ο Χόλντινγκ σε μεγάλο μπελά! Δεύτερη κίτρινη κάρτα!
Και κόκκινη!
Η Άρσεναλ μένει με δέκα παίκτες!
Ο Πολ Τίρνι δεν είχε επιλογή. Ο Χόλντινγκ αποβάλλεται.
Εντελώς μαλακία...
Κακώς βρισκόμαστε σε ένας εναντίον ενός.
Όλο τέτοιες καταστάσεις.
Η μπάλα στην περιοχή, κεφαλιά!
ΤΟΤΕΝΑΜ - ΑΡΣΕΝΑΛ 2-0 ΚΕΪΝ 37'
Ο Χάρι Κέιν στο δεύτερο δοκάρι, στέλνει με κεφαλιά την μπάλα στα δίχτυα,
απέναντι στους δέκα παίκτες της Άρσεναλ! Τότεναμ δύο, Άρσεναλ μηδέν.
Ο Πολ Τίρνι σφυρίζει τη λήξη του πρώτου ημιχρόνου.
Δεν τέλειωσε ακόμα. Πάμε από την αρχή, ελάτε.
-Το έχουμε ξανακάνει. -Δεν τα παρατάμε.
Παίδες, δεν είναι η τελευταία μέρα, δεν χρειάζεται να το κάνουμε ροντέο.
Έχουμε άλλα δύο παιχνίδια, δεν πρέπει να το ξεχνάμε. Εντάξει;
Είναι μια περίπλοκη κατάσταση.
Πρέπει να αντέξουμε και να το περάσουμε αυτό ενωμένοι.
Κατανοητό;
Ο Χάρι Κέιν είναι δυνατός.
Χάρι Κέιν... Πάει να στρωθεί στον Σον!
ΤΟΤΕΝΑΜ - ΑΡΣΕΝΑΛ 3-0 ΣΟΝ 47'
Το Ντέρμπι του βόρειου Λονδίνου εξελίσσεται σε πάρτι της Τότεναμ.
Ο διαιτητής σφυρίζει τη λήξη του αγώνα.
Μια σημαντική νίκη.
Τα Σπιρούνια έναν πόντο από την Άρσεναλ, που κρατιέται στην τέταρτη θέση.
Λοιπόν, αυτό το παιχνίδι είναι παρελθόν. Εντάξει;
Ας μη μιλήσουμε γι' αυτό ποτέ ξανά. Πάει, τελείωσε.
Ούτε μέσα κοινωνικής δικτύωσης, ούτε μαλακίες στα ΜΜΕ.
Μην τους δώσετε το παραμικρό. Δεν γίνεται τίποτα πια, έληξε.
Το πώς χάσαμε το ξέρετε.
Πρέπει να προχωρήσουμε. Σήμερα, εδώ και τώρα... Μο, κοίταξέ με.
Πρέπει να προσπαθήσουμε να νικήσουμε τη Νιουκάστλ. Σύμφωνοι;
Αυτό πάει. Ό,τι έγινε, έγινε.
Μαθαίνουμε απ' αυτό.
Εγώ θα διαμαρτυρηθώ όσο μπορώ για να υπερασπιστώ την ομάδα μας,
γιατί αυτό που συνέβη εκεί έξω ήταν για γέλια.
Ούτε λόγος. Πάντως, στο χέρι μας παραμένει.
Καλύτερα να είναι στο χέρι μας, παρά να μην είναι.
Επειδή τότε εξαρτάται από εμάς, σωστά;
Ξεκινάμε από τώρα. Αρχίστε όλοι να λέτε για τη Νιουκάστλ.
Ψηλά το κεφάλι, ξαναβρείτε την ενέργειά σας.
Ξεκουραστείτε και... Νιουκάστλ.
Όλοι ανεξαιρέτως. Έγινα σαφής; Πάμε.
Απόψε καταρρεύσαμε.
Μιλάμε για μια κατάρρευση ικανή να επηρεάσει την υπόλοιπη σεζόν.
Αυτό δεν ήταν απόδοση ομάδας που αξίζει να μπει στην πρώτη τετράδα.
Κι εσύ, Ρομπ Χόλντινγκ, τι πας και κάνεις;
Ο Ρομπ δείχνει αρκετά ήρεμος χαρακτήρας. Τι λέτε να συνέβη;
Θεμιτή η ερώτηση για το πρώτο μαρκάρισμα.
Για το δεύτερο, όμως, όποιος έχει παίξει ποδόσφαιρο,
κάθε εκπαιδευμένος αμυντικός θα σας πει
ότι δεν μπορούσε να αμυνθεί αλλιώς. Δεν γίνεται να κόψεις τα χέρια σου.
Πραγματικά, ήθελα να πάμε εκεί και να παίξουμε το παιχνίδι που θέλουμε,
αλλά δεν μας το επέτρεψαν, κι αυτό με λυπεί.
Αλήθεια, πίστευα ότι θα παίρναμε αποτέλεσμα. Ότι θα νικούσαμε.
Θεωρώ ότι το ψυχολογικό κομμάτι έπαιξε ρόλο. Ειδικά με τόση φόρτιση.
ΑΑΡΟΝ ΡΑΜΣΝΤΕΪΛ - ΤΕΡΜΑΤΟΦΥΛΑΚΑΣ
Όταν, μάλιστα, η ομάδα δεν έχει ξαναβρεθεί σε τέτοια θέση.
Νομίζω ότι εκεί στράβωσε το πράγμα.
Μην κοιτάς πίσω, πάει αυτό, πέτα το στα σκουπίδια.
Από εμάς εξαρτάται. Δύο ματς ακόμη.
Πρέπει να πάμε στο Νιουκάστλ και να νικήσουμε. Αυτός είναι ο στόχος.
Γεια σας, παιδιά.
Μετά την ήττα της Πέμπτης,
ο Μίκελ έχει μόλις τρεις μέρες για προετοιμασία
ενόψει του κρίσιμου εκτός έδρας αγώνα με τη Νιουκάστλ.
Πρώτο παιχνίδι της σεζόν.
Έρχομαι την πρώτη μέρα και σας λέω, πριν παίξουμε με την Μπρέντφορντ,
και σας λέω, λοιπόν, ότι μετά από 36 αγωνιστικές
πρέπει να πάμε στο Νιουκάστλ και να κερδίσουμε,
έτσι ώστε, στο τέλος της σεζόν...
να είμαστε στο Τσάμπιονς Λιγκ. Τι θα λέγατε;
Τι θα λέγατε; "Ναι, καλά"; Αυτή η στιγμή, λοιπόν,
έφτασε. Σ' αυτό το σημείο είμαστε.
Πρέπει να πάμε στο Νιουκάστλ και να νικήσουμε. Εντάξει;
Η πρώτη τετράδα είναι στο χέρι σας.
Με δύο νίκες, τα καταφέρατε. Αν όχι, θα είστε πέμπτοι.
Δεδομένης της περυσινής σας θέσης και της φετινής σας πορείας,
θα το χαρείτε; Σας ικανοποιεί η πέμπτη θέση;
Όχι. Θέλουμε να παίξουμε στο Τσάμπιονς Λιγκ. Αυτός είναι ο στόχος.
Έχουμε κάνει πολύ δρόμο, όπως είπα. Στο χέρι μας είναι.
Τους τελευταίους μήνες έγιναν πολλά, για να βρεθούμε σ' αυτήν τη θέση.
Θα τα δώσουμε όλα.
Φίλε μου, Δευτέρα βράδυ παίζουμε με τη Νιουκάστλ. Δεν θα είναι εύκολο.
Καθένας βλέπει το παιχνίδι σε συνάρτηση με αυτό που ξέρει ότι θα συμβεί
αν κερδίσουμε. Αυτό είναι δύσκολο για μια ομάδα που πασχίζει να επιστρέψει
στην κορυφή και απέχει μία νίκη από το να το καταφέρει.
ΝΙΟΥΚΑΣΤΛ ΓΙΟΥΝΑΪΤΕΝΤ - ΑΡΣΕΝΑΛ ΣΤΑΔΙΟ "ΣΕΝΤ ΤΖΕΪΜΣ ΠΑΡΚ" - 16 ΜΑΪΟΥ 2022
Το "Σεντ Τζέιμς Παρκ" ζει μεγάλες μέρες.
Σε τέτοιες περιόδους, δεν θες να βρίσκεσαι εκεί.
Τα πρώτα 15-20 λεπτά, θα σου ορμήσουν στην καρωτίδα.
Πρέπει να μάθεις να διαχειρίζεσαι αφιλόξενες και έντονες συνθήκες.
Αυτό το ματς θα κρίνει όλη τη σεζόν. Πρέπει να κερδίσουμε.
Αν δεν κερδίσουμε, πάει η τετράδα.
Θα είναι αποκαρδιωτικό να τη χάσουμε τόσο αργά, στο τέλος της σεζόν.
Είναι σαν τελικός, γι' αυτό έχει πάρει τέτοια διάσταση.
Θα είναι αμφίρροπο παιχνίδι, αλλά πιστεύω στη νίκη.
Εμπιστεύομαι τα παλικάρια μας.
Είμαστε μεγάλη ομάδα. Πρέπει να γυρίσουμε στην ελίτ,
στην τετράδα. Αυτό το ματς θα το κρίνει. Αν τα θαλασσώσουμε, σκούρα τα πράγματα.
Αν τα καταφέρουμε, γυρνάμε στην κορυφή και μπορούμε να κάνουμε αυτά που πρέπει.
Ελάτε, παιδιά!
Πάμε δυνατά από την αρχή, παιδιά.
Πάμε, παιδιά!
-Πάμε για μάχη μαζί, μάγκες. -Πάμε να το χαρούμε.
Μαζευτείτε, παίδες!
Πάμε!
Μένει κανείς;
Νιώθω την ενέργειά σας.
Ξέρω την ενέργεια σε αυτήν την αίθουσα.
Μένουν ακόμα έξι μέρες, αλλά η σημερινή μέρα είναι το κλειδί.
Πρέπει να πάρουμε αυτήν την ενέργεια και να τη μεταφέρουμε στο γήπεδο.
Κερδίσατε το δικαίωμα να ζήσετε το σημερινό ματς.
Όλα θα κριθούν στην αυτοπεποίθηση, στην εμπιστοσύνη.
Πιστέψτε στον εαυτό σας και παίξτε.
Θέλω να σας δω αποφασιστικούς από τη σέντρα κιόλας.
Μη μένετε πίσω, παίξτε επιθετικά,
Βγείτε μπροστά και πάρτε πρωτοβουλίες.
Ενέργεια από το πρώτο λεπτό. Να δουν ότι το θέλουμε πιο πολύ απ' αυτούς.
Σε κάθε μπαλιά.
Για τον πάγκο, ισχύει το ίδιο. Εμείς το θέλουμε πιο πολύ.
Αυτό πρέπει να φανεί. Είμαστε έτοιμοι!
-Πάμε, παιδιά! -Γερά!
-Πάμε! -Άντε!
Πάμε, παιδιά! Άντε!
Ο Γουάιτ επιστρέφει στο κέντρο της άμυνας.
Ένας πολύ σημαντικός παίκτης.
Ο Ρομπ Χόλντινγκ είναι τιμωρημένος μετά την αποβολή του.
Η ατμόσφαιρα στο στάδιο είναι ηλεκτρισμένη.
Η Άρσεναλ τα παίζει όλα για όλα.
Όλοι οι κόποι της σεζόν θα κριθούν εδώ.
Από αυτήν εξαρτάται να επαναφέρει το άγιο δισκοπότηρο
της συμμετοχής στο Τσάμπιονς Λιγκ στο στάδιο "Έμιρεϊτς".
Έξυπνη μπαλιά-τρύπα. Ο Ράμσντεϊλ διώχνει τον κίνδυνο.
Η Άρσεναλ δέχεται σχετική πίεση στα πρώτα λεπτά.
Ο Σεν-Μαξιμέν περνάει τον Τομιγιάσου.
Υπέροχη απόκρουση του Ράμσντεϊλ, σπουδαίο ποδόσφαιρο από τη Νιουκάστλ.
Κακή αρχή για την Άρσεναλ.
Χάνει τον Τομιγιάσου και έχει μόλις μία τελική εντός εστίας στο πρώτο ημίχρονο.
Λήξη πρώτου ημιχρόνου.
Η Νιουκάστλ κυριαρχεί. Σίγουρα ανώτερη μέχρι στιγμής.
Πάμε από την αρχή, παιδιά. Ελάτε.
Χάνουμε όλες τις μπαλιές. Φτάνουμε πάντα δεύτεροι.
Λεβέντες, όταν θες να πετύχεις κάτι, πρέπει να υπομείνεις πολλά.
Το γνωρίζετε, έτσι;
Χωρίς μπάλα, παιχνίδι δεν φτιάχνεις.
Πρέπει να είστε συμπαγείς, να κερδίζετε μονομαχίες και δεύτερες μπάλες,
και να βγαίνετε πρώτοι στην μπάλα. Αυτήν τη στιγμή, μας πατάνε κάτω!
Σε όλους τους τομείς, μας πατάνε. Πρέπει να το πάρουμε αλλιώς.
Ο καλύτερος τρόπος είναι να έχετε την κατοχή.
Αν έχουμε κερδίσει φάουλ, το χτυπάμε εδώ.
Αυτοί θα έρθουν, να πιέσουν στην μπάλα.
Ελάτε για στήριγμα κι αφήστε πίσω τον Γκάμπι και τον Γκράνιτ.
Προκαλέστε τους, κάντε κάτι!
Παίδες, πρέπει να το γυρίσουμε!
Πάμε, παιδιά!
Γερά, παιδιά!
Κάνουμε όνειρα για Τσάμπιονς Λιγκ, αλλά παίζουμε σαν ομάδα β' κατηγορίας.
Ξυπνήστε όλοι για 45 λεπτά, μάγκες!
Πρέπει να παίξουμε όπως παίζουν αυτοί!
Άντε μπράβο!
Ξυπνήστε, ρε γαμώτο!
Πάμε!
Πάθος! Πάμε να το παλέψουμε! Άντε!
Η Νιουκάστλ συνεχίζει να κυριαρχεί.
Η Άρσεναλ αντέχει. Όμως, στο 56ο λεπτό...
ΝΙΟΥΚΑΣΤΛ - ΑΡΣΕΝΑΛ 1-0 ΓΟΥΑΪΤ (ΑΥΤΟΓΚΟΛ) 55'
Μια κίνηση απελπισίας του αμυντικού μετατρέπεται σε αυτογκόλ.
Σκούρα τα πράγματα για την Άρσεναλ.
Δεν λες τίποτα. Έχει να ανέβει ένα βουνό.
Ο Λόνγκσταφ το σκέφτεται.
Σώζει έξοχα ο Ράμσντεϊλ... Γκιμαράες!
ΝΙΟΥΚΑΣΤΛ - ΑΡΣΕΝΑΛ 2-0 ΓΚΙΜΑΡΑΕΣ 85'
Αφήνει τις ελπίδες της Άρσεναλ για πρόκριση στο επόμενο Τσάμπιονς Λιγκ
να κρέμονται από την πιο αδιανόητα λεπτή κλωστή.
Το παγωμένο βλέμμα του Αρτέτα φοβάμαι ότι τα λέει όλα.
Ήττα με 2-0. Οι ελπίδες για την τέταρτη θέση σχεδόν εξανεμίζονται.
Ένα ολέθριο αποτέλεσμα για τον Μίκελ και τους παίκτες του.
Δεν έχει σημασία τι θα πω εγώ ή εσείς.
Τώρα, είναι πολύ αργά.
Ήταν 10.000 φορές καλύτεροι από μας σήμερα.
Σε όλα. Χωρίς κατοχή, δεν φτιάχνεις παιχνίδι.
Δεν πήραμε μια διεκδίκηση, μια δεύτερη μπάλα,
ήμασταν φριχτοί με την μπάλα στα πόδια, ήμασταν ανοργάνωτοι.
Δεν είχαμε τίποτα, παίδες. Τίποτα!
Τώρα, λοιπόν, ράψτε το στοματάκι σας και καταπιείτε το.
Οχτώ γκολ έπρεπε να είχαμε φάει! Αν δείτε τις ευκαιρίες, θα βάλετε τα κλάματα.
Θα κλάψετε με το πώς παίξαμε.
Βασικά, δεν παίξαμε. Δεν βγήκαμε καν στο γήπεδο.
Είναι ντροπιαστικό να ερχόμαστε εδώ και να παίζουμε έτσι.
Ντροπή, παίδες!
Αυτό που έγινε σήμερα είναι απολύτως απαράδεκτο.
Αν δέχεστε κάτι τέτοιο, ζείτε σε κάποιο άλλο σύμπαν.
Σε άλλο σύμπαν.
Μην φοβάστε, θα χειριστώ εγώ τις δηλώσεις.
Σήμερα, όμως, είναι δύσκολο να σας υπερασπιστώ. Δύσκολο.
Θα αναλάβω εγώ όλη την ευθύνη, ξανά.
Μη φοβάστε. Να είστε έτοιμοι πάλι αύριο για προπόνηση.
Να είστε εκεί, για χάρη των οπαδών μας.
Και ποτέ δεν ξέρεις στο ποδόσφαιρο. Μπορεί οι άλλοι να χάσουν στο Νόριτς.
Είναι μια πολύ στενάχωρη στιγμή στη ζωή μου.
Η Νιουκάστλ το ήθελε πιο πολύ.
Για να είμαι ειλικρινής, η Νιουκάστλ ήταν καλύτερη.
Πίεσαν πολύ πιο επίμονα. Είναι δύσκολο, ένα θλιβερό θέαμα.
Το είχαμε στο χέρι. Κρατούσαμε την τύχη μας στα χέρια μας.
Ήρθαμε εδώ και, χωρίς να υποτιμώ τη Νιουκάστλ,
έπρεπε να πάρουμε τη νίκη.
Η πρόκριση στο Τσάμπιονς Λιγκ ήταν στο χέρι μας.
Κάπου έξι χρόνια έχουμε να τα καταφέρουμε. Με σκοτώνει αυτό.
Κανείς δεν μιλάει.
Πάντα έτσι θα έπρεπε να είναι, πάντως.
Θα ήταν παράξενο να φτάνουν οι παίκτες όλο γελάκια και αστεία και θόρυβο.
Είναι επώδυνο για αρκετούς.
Είναι πολύ απογοητευτικό...
Σκέφτεσαι τι έγινε, τι μπορούσες να κάνεις καλύτερα.
ΜΠΕΝ ΓΟΥΑΪΤ - ΑΜΥΝΤΙΚΟΣ
Είχα τρεις βδομάδες να παίξω, επιστρέφω και βάζω αυτογκόλ.
Είναι σίγουρα απαίσιο, αλλά...
Όχι ότι θα εστιάσεις υπερβολικά σε αυτό.
Είχαμε καλή πορεία όλη τη σεζόν και...
Του χρόνου θα ξαναπροσπαθήσουμε και θα πάμε καλύτερα. Είμαι βέβαιος.
Όταν είσαι τόσο κοντά στο να πετύχεις κάτι μεγάλο
και τελικά ίσως δεν τα καταφέρεις,
η σεζόν δείχνει πιο απογοητευτική.
Όμως, ό,τι έγινε, έγινε. Το ματς με τη Νιουκάστλ είναι παρελθόν.
Έπρεπε να κάνουμε κάτι και δεν το κάναμε,
για πολλούς λόγους, και ναι,
τώρα περιμένουμε και ελπίζουμε σε στραβοπάτημα αντιπάλου.
Έχουμε ακόμα μια πιθανότητα για το Τσάμπιονς Λιγκ.
Μπορούμε μόνο να ελπίσουμε
ΤΑΚΕΧΙΡΟ ΤΟΜΙΓΙΑΣΟΥ - ΑΜΥΝΤΙΚΟΣ
ο κόσμος να μας στηρίξει και να πάρουμε τη νίκη.
Για να ανέβει ξανά τέταρτη,
η Άρσεναλ θέλει νίκη στον τελευταίο, εντός έδρας αγώνα, κόντρα στην Έβερτον.
Με την ελπίδα ότι η ουραγός Νόριτς θα νικήσει την Τότεναμ.
Ας καθίσουμε.
Τελευταία συνέντευξη της σεζόν. Δίνω το μικρόφωνο στον Μίκελ.
Καταρχάς, σας ευχαριστώ όλους.
Αυτή η σεζόν ήταν ένα νέο μακρύ και πολύ απαιτητικό ταξίδι,
αλλά θεωρώ ότι διανύσαμε αρκετή απόσταση ως σύλλογος.
Και το κάναμε μαζί, δείχνοντας αξιοθαύμαστη ενότητα μεταξύ προσωπικού,
παικτών και όλων στον σύλλογο, και ιδιαιτέρως των οπαδών μας,
που μας πρόσφεραν αμέριστη υποστήριξη σε όλη τη σεζόν,
ειδικά στις δύσκολες στιγμές.
Λειτουργήσαμε όπως προβλέψαμε έναν χρόνο πριν.
Με τους νέους παίκτες μας, με τη βοήθεια των πιο μεγάλων,
με τον κόσμο μας να επιστρέφει στο στάδιό μας
και με μια γνήσια αίσθηση των δεσμών που υπάρχουν εκεί.
Ομολογώ πως στην αρχή της σεζόν
δεν περίμενα να τερματίσουμε καν κοντά στους πρώτους.
Συνολικά, λοιπόν, νομίζω ότι η σεζόν ήταν καλή.
Όσο για το Τσάμπιονς Λιγκ, δεν γκρινιάζω, δεν με πειράζει.
Παραμένω θετικός προς την ομάδα,
γιατί τη στηρίζω και στα πάνω και στα κάτω της.
Θέλουμε να ανεβάσουμε επίπεδο την ομάδα.
Ελπίζουμε, μπροστά στον κόσμο μας, να ζήσουμε άλλη μια μεγάλη μέρα.
ΑΡΣΕΝΑΛ - ΕΒΕΡΤΟΝ ΣΤΑΔΙΟ "ΕΜΙΡΕΪΤΣ" - 22 ΜΑΪΟΥ 2022
Βλέπουμε ένα γρήγορο, ορεξάτο ξεκίνημα.
Σουτ του Μαρτινέλι, ζητάει χέρι.
Πέναλτι!
Κι ο Μαρτινέλι σκοράρει!
Στέλνει τον Μπέγκοβιτς στην άλλη γωνία με μια πολύ ωραία εκτέλεση,
και η Άρσεναλ προηγείται 1-0.
Πρώτη κεφαλιά... και γκολ!
Η Άρσεναλ κάνει το 2-0 με τον Έντι Ενκέτια!
Κατά τη γνώμη μου, κάνουμε την καλύτερη δουλειά στον κόσμο.
Κάποιες φορές, μπορεί να το ξεχνάς για διάφορους λόγους,
όμως πρέπει να γελάς κάθε μέρα,
να χαίρεσαι την κάθε στιγμή, γιατί δεν ξέρεις τι ξημερώνει αύριο.
Άσχημα νέα. Η Τότεναμ προηγείται 2-0 της Νόριτς, άρα σχεδόν όλα έχουν κριθεί.
Ζήσαμε κάποιες εκπληκτικές στιγμές, και σίγουρα τώρα επικρατεί απογοήτευση,
το καλοκαίρι, όμως, όταν πάρουμε κάποιες αποστάσεις από αυτά,
πιστεύω ότι θα τα σκεφτόμαστε και θα καταλάβουμε την τεράστια ευκαιρία
που χάσαμε, αλλά θα δούμε και την πρόοδο που κάναμε μέσα στη σεζόν.
Προς τον Σέντρικ.
Ένας κεραυνός από τον Σέντρικ Σοάρες!
Οι οπαδοί μας είναι απίστευτοι. Είναι κάτι το ξεχωριστό.
Θέλουμε να παίζουμε στην Ευρώπη, και πιστεύω ότι διαθέτουμε την ποιότητα.
ΣΕΝΤΡΙΚ ΣΟΑΡΕΣ - ΑΜΥΝΤΙΚΟΣ
Και, σταδιακά, αρχίζει να φαίνεται.
Περνάει η μπάλα... Γκάμπριελ!
Γκολ!
Ο Σέντρικ την ασίστ, ο Γκάμπριελ σκοράρει, 4-1 το σκορ!
Όπως τα βλέπω τώρα,
έχοντας τερματίσει δύο χρονιές σερί όγδοοι στην Πρέμιερ Λιγκ,
και κάνοντας ένα βήμα μπροστά με την πρόκριση στο Γιουρόπα Λιγκ,
ΒΙΝΑΪ ΒΕΝΚΑΤΕΣΑΜ - ΔΙΕΥΘΥΝΩΝ ΣΥΜΒΟΥΛΟΣ
θεωρώ ότι η σεζόν ήταν επιτυχημένη.
Βεβαίως, είναι και λίγο κρίμα, επειδή τα είχαμε πάει τόσο καλά.
Αλλά θα παλέψουμε μέχρι το τέλος.
Και να το τελευταίο σφύριγμα του διαιτητή.
Η Άρσεναλ παίρνει μια ευρεία και πολύ εύκολη νίκη.
Ο Μίκελ Αρτέτα όλο χαμόγελα.
Ο σύλλογος βρίσκει τον βηματισμό του. Το μέλλον θα φέρει επιτυχίες,
χάρη στις εμπειρίες που αποκομίζουν οι παίκτες μας στην πορεία.
ΛΗΞΗ ΑΓΩΝΑ ΑΡΣΕΝΑΛ - ΕΒΕΡΤΟΝ 5-1
Πρέπει να το φιλοσοφήσεις κάπως, διότι η επιτυχία της σεζόν
έγκειται στην πέμπτη θέση, η οποία αποτελεί πρόοδο.
Από αύριο, θα κάνουμε κάμποσο καιρό να ιδωθούμε.
Το πρώτο που θα ήθελα να πω, και το οποίο έχω πει ξανά και ξανά, είναι
πόσο περήφανος και τυχερός και ευγνώμων νιώθω για την καθημερινή συνεργασία μας.
Από τη μέρα που έφτασα μέχρι σήμερα,
ταυτίζομαι μαζί σας σε προσωπικό, συναισθηματικό και επαγγελματικό επίπεδο,
σε βαθμό που δεν ξέρω αν βιώσω ποτέ ξανά στην καριέρα μου.
Νιώθω πολύ δεμένος μαζί σας.
Καταρχάς, λοιπόν, θέλω να σας ευχαριστήσω, ειδικά για τις δύσκολες στιγμές.
Έχω απολαύσει ακόμα και τις δύσκολες στιγμές.
Ανεβάσαμε τις προσδοκίες τόσο, ώστε ήταν δύσκολο να τις εκπληρώσουμε.
Για μένα, η... μαχαιριά ήταν ο τρόπος που αποτύχαμε σ' αυτό.
Η αποτυχία είναι μέσα στο παιχνίδι, όμως ο τρόπος ήταν επώδυνος
και θα μείνει μέσα μας για αρκετό καιρό.
Σας αξίζουν καλές διακοπές.
Αξίζετε την ευγνωμοσύνη μου. Σας τα έχω ξαναπεί.
Το πώς φέρεστε ως άνθρωποι, πώς δέχεστε τις αποφάσεις,
πώς δέχεστε τα λάθη, ενδεχομένως, που μπορεί να κάνω εγώ ή ο σύλλογος,
Μείνατε, όμως, ενωμένοι. Σας ευχαριστώ θερμά.
Σας εύχομαι καλές διακοπές, καλή ξεκούραση. Τα αξίζετε.
Τα λέμε την επόμενη σεζόν. Εντάξει;
Πάμε, παιδιά!
Άντε, παιδιά. Φύγαμε.
Καταπληκτική απόκρουση!
ΠΟΔΟΣΦΑΙΡΙΚΟΣ ΣΥΛΛΟΓΟΣ ΑΡΣΕΝΑΛ
ΕΥΧΑΡΙΣΤΟΥΜΕ ΤΟΥΣ ΠΑΙΚΤΕΣ, ΤΟΥΣ ΠΡΟΠΟΝΗΤΕΣ ΚΑΙ ΤΟ ΠΡΟΣΩΠΙΚΟ ΤΗΣ ΑΡΣΕΝΑΛ
Υποτιτλισμός: Ειρήνη Παπαδάκη
Επιμέλεια Έρρικα Πετρωτού